|  |
| --- |
| **EULIAK GORROTO ZITUEN GIZONA** |
| Behin batean, bazen gizon aberats fin bat euliak gorrotatzen zituena. Iruditzen zitzaion bera gogaitzeko beste ezertarako ez zutela balio euliek, eta, gainera, bere jaki goxoetan bueltaka ibiltzen ziren beti, zer harrapatuko.* Euli alu hauek! –kexatzen zen, euliak ezti-pototik uxatzen zituen bitartean–. Denak akabatu behar ditut.

Eta halaxe egin zuen. Aurrena etxeko euli guztiak akabatu zituen intsektizida batekin. Baina handik gutxira euliz bete zitzaion etxea ostera ere, leihoetatik eta kanpoko ateko zirrikitutik sartuta.Orduan, inguruko euli guztiak akabatzea pentsatu zuen, etxe barrukoak aurrena eta kanpokoak gero. Baina nola akabatu euli guztiak?Gizonak iragarkiak jarri zituen herriko tabernetan, herritarrak euliak akabatzera animatzeko. Baina jendeak ez zion kasurik egin. Orduan, euli hilak ekartzen zizkionari sari bat emango ziola iragarri zuen.* Euro bat hamar euliren truke –eskaini zuen gizon aberatsak.

Dirua irabazteko modu erraza zen hori, eta herritar guztiak euli ehizan hasi ziren eroen moduan.Luze baino lehen, ia euli guztiak desagertu ziren herri hartatik.Baina euliek, etxeko azukreaz eta okelaz gainera, beste gauza asko ere jaten dute; adibidez, animalia hilak eta sarraskia, eta baita gorotza ere.Herriko idazleak, berriz, inspirazio-iturririk gabe geratu ziren; ez baitzegoen euli triste bakar bat ere sudur-puntan pausatzeko, idatzi edo pentsatzen zuten bitartean.Beraz, eulirik gabe geratzeak, ondorio larri hauek izan zituen herrian: sarraskia eta gorotza ikaragarri ugaritzea; txoriak murriztea, eta idazleak inspiraziorik gabe geratzea.Horrela, idazleak inspiraziorik gabe geratzean, ez zuen gehiago idatzi. Ondorioz, haurrek ez zuten lotarako ipuin gehiagorik izan. Orduan, ez zuten ongi lo egiten, eta, noski, negarrez pasatzen zuten gau osoa. Eta herriko haur guztiek negarrez pasatzen zutenez gau guztia, gurasoek ere ez zuten lo egiten, haurrak kontsolatu ezinean.Eta horrelako desastrea gertatu zen eulirik gabe geratu zen herri hartan. Izan ere, gizakia eta eulia elkarren ondoan bizitzeko sortuak baitira. |

|  |
| --- |
| **ITURRIA: TXANELA – Irakurgaiak 3** |
| **Izenburua** | Euliak gorroto zituen gizona | **Egilea** | Mitxel Murua |
| **Argitaletxea** | ELKAR - GIE | **Urtea** | 2004 |

Taldean botatako galderak:

Irakurri aurretik

Eulia agertzen den beste ipuinik ezagutzen al dute eulia gertze?

Zer gerattuko da gizon ta euiaren artean?

Gorrotoaren antonimoa?

izenburuko hitzak aldatu.

Zer da gorrotoa?

Zergatik uste duzue gorrotatzen dituela euliak?

Beste pertsonairik agertuko al da?

Non gertatuko da istorioa?

IDENTIFIKATU

Zerez akabatu zituen euliak?

Zergatik gogaitzen zuten euliek gizona?

Zer jaten dute euliek?

Zer eskaintzen zuen gizonak?

Zer gertatu zitzaien idazleei?

Zein ondorio ekarri zituen eulirik gabe geratzeak?

Nortzuk bizi dira herri horretan?

INTERPRETAZIOA

Sinonimoekin lanketa: akabatu, kaka, inspirazioa… Ondoko hitzak eta haien sinonimoak lotu.

Zenbat idazle daude ipuinean? Idazle bakarra al zegoen?

Gizonari euliak gustatzen al zitzaizkion?

Zer motatako animaliak egongo dira herrian? (Gorotza dagoela kontutan izanda) Aukeratu.

Euliekin bukatzea positiboa edo negatiboa al da?

Herritarrek muxutruk berdin jokatuko al lukete?

Herritarrak pozik geratu ziren euliekin akabatu ondoren?

|  |
| --- |
| **Irakurri baino lehen lantzeko jarduerak** |
| **Izenburuari erreparatuz** |
| 1. Asmatu fonema berdintsuak dituzten izenburuak.
 |
| 1. Izenburuko hitz bat aldatuta, aztertu izenburuari ematen zaizkion zentzuak.
 |
| 1. Jolastu bokalekin eta kontsonanteekin. Aldatu bokalak kontsonanteei eutsita, eta alderantziz. Asmatu jolasean agertutako hitz baten esanahia.

.............................................................................................................................................................................................................................. |
| Jarri izenburua pluralean................................................................................................................ |
| Euskaraz azentu-markarik ez dago; baina, bai azentua. Aldatu hitzen azentua ozenki ahoskatuta. |
| Izenburua idazteko garaian, zer ortografia-akats egin ditzakegu?.............................................................................................................................................................................................................................. |
| Esaera zahar hauetan, ipuinean ageri diren hitzak daude. Goazen denon artean esanahia argitzera!*Gorrotoa ez da abere ona.** *Gizon buruzuri oilanda zale.*
* *Euliak baino gutxiago jan!*

*Arbola fruituetatik, eta gizona hitzetatik.**Ardoa gizonaren baitan, zuhurtzia flaskoaren barnean.** *Arropetan, jatean eta hizketan ezagutzen da gizona.*
* *Gizona boteretsuago, eta haren kolera handiago.*
* *Ur zirrintak erakusten du iturria; hitz onak gizon argia.*
 |

|  |
| --- |
| Definitu ipuineko izenburuan ageri diren hitzak. Gero, alderatu besteen definizioekin eta hiztegiko definizioekin............................................................................................................................................................................................................................... |
| 1. Lotu hitz bakoitza dagokion definizioarekin. Gero, idatzi esaldi bana hitz horiekin.
 |
| GizonaGizaberrituGizajoGizabide | Pertsonek gizartean izan behar duten jokabidea, gizarteko arauak errespetatuz.Sexu arreko pertsona.Pena sentimendua sentiarazten digun pertsonari deitzen diogu.Gizaki berri bihurtu.  |
| .............................................................................................................................................................................................................................. |
| Gogoratzen duzu zure inguruko norbaiti, euliekin gertatutako edo bizitako istorioren bat? |
| Inoiz sentitu al duzu gorrotoa? Nola sentitu zinen? Sentimendu ona al da? |
| Zure ustez, horrelako izenburuarekin, zer gertatuko da ipuin honetan? |
| Zein ote da pertsonaia nagusia? Bat baino gehiago ote daude? |

|  |
| --- |
| Nola bukatuko da? Bukaera ona ala txarra izango du? Azkenean, maitatuko al ditu gizonak euliak?............................................................................................................... |
| Ezagutzen al duzu Mitxel izeneko pertsonarik? Eta, Murua abizena duen pertsonarik?............................................................................................................... |
| Nondik etorriko da Mitxel izena? Beste hizkuntza batetik? Nola esango ote da izen hori beste hizkuntzetan? Izen arrunta al da euskaldunen artean?.............................................................................................................................................................................................................................. |

|  |
| --- |
| **Irakurri bitartean lantzeko jarduerak** |
| 1. Azpimarratu ulertu ez dituzun hitzak eta esaldiak. Galdetu irakasleari, eta iruzkindu denon artean.
 |
| 1. Azpimarratu esamolde bereziak, eta, gero, iruzkindu taldean zergatik iruditu zaizun berezia.
 |
| 1. Lehenengo, hasiera edo sarrera irakurriko dugu, eta nola jarraituko duen edo zer korapilo izango duen pentsatuko dugu. Egin hipotesiak!
 |
| 1. Eta, azkenik, esan ipuina nola buka daitekeen.
 |

|  |
| --- |
| **Irakurri ondoren lantzeko jarduerak** |

|  |
| --- |
| **Identifikatu - Gogoratu** |
| 1. Aipatu ipuinean ageri diren pertsonaia guztiak.
 |
| 1. Ordenatu gertaera hauek ipuinean agertu diren bezala. Erabili zenbakiak:

...... Gizonak iragarkiak jarri zituen....... Bazen gizon aberats eta fin bat euliak gorrotatzen zituena....... Idazleak inspirazio gabe geratzean ez zuten gehiago idatzi....... ia euli guztiak desagertu ziren....... Gurasoek ere ez uzten lo egiten....... Etxeko euli guztiak akabatu zituen....... Euli hilak ekartze zizkionari sari bat emango ziola iragarri zuen....... Haurrek negarrez pasatzen zuten gaua, ezin lorik egin. |
| 1. Jarri puntuazio-markak ipuineko zati honi:

*aurrena etxeko euli guztiak akabatu zituen intsektizida batekin baina handik gutxira euliz bete zitzaion etxea ostera ere leihoetatik eta kanpoko ateko zirrikitutik sartuta**orduan inguruko euli guztiak akabatzea pentsatu zuen etxe barrukoak aurrena eta kanpokoak gero baina nola akabatu euli guztiak**gizonak iragarkiak jarri zituen herriko tabernetan herritarrak euliak akabatzera animatzeko baina jendeak ez zion kasurik egin orduan euli hilak ekartzen zizkionari sari bat emango ziola iragarri zuen* *euro bat hamar euliren truke eskaini zuen gizon aberatsak* |
| 1. Ipuinean irakurri duzunaren arabera, esaldi hauetatik esan zein diren okerrak (**O**), eta zein, zuzenak (**Z**):

...... Idazle guztiak pozik jarri ziren, molestatzen ez zuten eulirik ez zegoelako. (In)...... Haurrek, ipuinik ez zutenez, negarrez pasatzen zuten gau osoa. (Id)...... Euliei esker, usain bikaina zuen herriak. (In)...... Herrian animalia hilak eta gorotza handitu ziren. (In)...... Gizonak iragarkiak egunkarietan eta ostatuetan jarri zituen. (In)...... Intsektizidarekin akabatu zituen etxeko euli guztiak. (Id) |

|  |
| --- |
| **Interpretatu** |
| 1. Nolakoa da ipuineko gizona?
 |
| 1. Bihotz onekoa
2. Gaiztoa
3. Berekoia
4. Esker onekoa
5. Alaia
6. Harroputza
7. Inuzentea
 | 1. Diruduna
2. Pobrea
3. Eskuzabala
4. Manipulatzailea
5. Beldurtia
6. Buruarina
7. Burugogorra
 |
| 1. Zer egiten du behingoz euli guzti-guztiak hiltzeko?
2. Etxe eta herri horretatik alde egiten du.
3. Intsektizida eta pala batekin euli guztiak hiltzen ditu.
4. Laguntza eskatzen die lagun eta familiari.
5. Laguntza eskatzen die herritarrei.
6. Iragarkiak jartzen ditu, euliak akabatzeko laguntza eskatzeko.
7. Dirua eskaintzen du.
8. Herrira txori pila bat ekartzen du euliak jan ditzaten.
 |
| 1. Zeren truke lan egin zuten herritarrek?
2. Euro bat euli baten truke.
3. Hamar euro euli baten truke.
4. Konpentsazio edo ordainsari baten truke.
5. Hamar euro hamar euliren truke.
6. Euro bat pertsonako, eulien tamainaren arabera.
 |
| Aukeratu zerrendatik zer sentimendu ageri diren ipuinean, eta sentimendu bakoitzaren ondoan, jarri ipuineko zer pertsonaiak sentitu duen horrelakorik: |
| Gorrotoa: * Poza:
* Mendekua:

  | Berekoikeria: * Nahigabea:
* Harrokeria:
 |
| 1. Zergatik gorrotatzen ditu gizonak euliak?
2. Arratsetan, lotarakoan, lorik egiten uzten ez diotelako.
3. Bere janariaren gainean ibiltzen direlako.
4. Euliek soinu handia egiten dutelako.
5. Behi-kaken gainean ibiltzen direnez, zikinak direlako.
6. Animalia horiek beti hegaka eta pozik ibiltzen direlako.
7. Aspergarriak direlako.
8. Nazkatu besterik ez dutelako egiten.
 |
| 1. Nola jakin du jendeak gizon aberatsak dirua ematen duela euliak hiltzearen truke?
2. Kaleetan jarri dituen iragarkiei esker.
3. Egunkarian jarri duen iragarkia irakurri baitu.
4. Iragarkiak tabernetan jarriak baitzeuden.
5. Irratian eta telebistan esan baitzuten.
6. Albistea ahoz aho pasatu baitzen.
7. Hainbat iragarki jarri zituen, jendea ongi enteratzeko.
 |